google/wiki40b huggingface dataset:
मसादा

भूगोल

मसादा का चट्टान, भूगर्भीय रूप एक डरावना है। चूंकि मसादा के पूर्वी किनारे पर चट्टान लगभग 400 मीटर (1,300 फीट) ऊंचे हैं, और पश्चिम में चट्टान लगभग 9 0 मीटर (300 फीट) ऊंचे हैं, चट्टान के शीर्ष पर प्राकृतिक दृष्टिकोण नेविगेट करना बहुत मुश्किल है। लगभग 550 मीटर (1,800 फीट) 270 मीटर (8 9 0 फीट) द्वारा। कई टावरों के साथ 1,300 मीटर (4,300 फीट) लंबा और 4 मीटर (13 फीट) ऊंचा पठार के चारों ओर एक कैसीमेट दीवार थी, और किले में स्टोरहाउस, बैरक्स, एक शस्त्रागार, एक महल, और कतरनी शामिल थीं।

इतिहास

मसादा के बारे में लगभग सभी ऐतिहासिक जानकारी पहली शताब्दी के यहूदी रोमन इतिहासकार जोसेफस से आती हैं।

आधुनिक पर्यटन

2001 में मसादा को यूनेस्को की विश्व धरोहर स्थल घोषित कर दिया गया था। 2007 में, यिजेल याडिन की स्मृति में मसादा संग्रहालय साइट पर खोला गया, जिसमें पुरातात्विक निष्कर्ष नाटकीय सेटिंग में प्रदर्शित होते हैं। 1960 के दशक के दौरान यरूशलेम के हिब्रू विश्वविद्यालय से यदीन और उनकी पुरातात्विक टीम द्वारा प्रदर्शित कई कलाकृतियों का पता लगाया गया था।
पुरातात्विक स्थल मसादा राष्ट्रीय उद्यान में स्थित है, और पार्क को प्रवेश शुल्क की आवश्यकता होती है (भले ही हाइकिंग द्वारा)। दो लंबी पैदल यात्रा पथ हैं, दोनों बहुत खड़ी हैं:
दोदोमा

भूगोल

पुरानी राजधानी दार अस सलाम से पश्चिम में 486 किलोमीटर (302 मील) की दूरी पर बसा दोदोमा शहर 6°10′23″S 35°44′31″E, पर लगभग देश के मध्य में स्थित है। यह अरुशा के दक्षिण में, जो कि पूर्वी अफ्रीकी समाज का मुख्यालय है, से 441 किलोमीटर (274 मील) की दूरी पर स्थित है। इसका क्षेत्रफल 2,669 वर्ग किलोमीटर (1,031 वर्ग मील) है जिसमें से 625 वर्ग किलोमीटर (241 वर्ग मील) शहरी क्षेत्र है। दोदोमा, समुद्र तल से ११०० मी की ऊँचाई पर स्थित है। देश के लगभग मध्य में होने और यातायात की दृष्टि से देश के दूसरे भागों और पड़ोसी देशों से अच्छी तरह से जुड़ा होने के कारण दोदोमा को राजधानी के रूप में चुना गया था।

जनसांख्यिकी

157469 की कुल जनसंख्या में पुरुषों का अनुपात 48.5% जबकि महिलायों का 51.5% है। अनुमानत: परिवारों की कुल संख्या 74914 है जिसमें प्रति परिवार सदस्यों की औसत संख्या 4.3 है। रोमन कैथोलिक गिरिजा के अनुसार लगभग 19.2% लोग रोमन कैथोलिक हैं। सरकार का प्रशासनिक केन्द्र होने के नाते दोदोमा में विभिन्न जातीय समूह के लोग रहते हैं जिनमें स्थानीय जातीय समूह गोगो, रांगी और सन्दावे शामिल हैं। अरब और भारतीय लोगों की एक बहुत छोटी आबादी भी यहां निवास करती है।
मनोज पाहवा

करियर

मनोज पाहवा ने कॉमेडी श्रृंखला जस्ट मोहब्बत (1996-2000) और ऑफिस ऑफिस (2001) में अभिनय के साथ टेलीविजन पर अपने करियर की शुरुआत की। उन्होंने फिल्म तेरे मेरे सपने (1996) से शुरुआत की और एक चरित्र अभिनेता के रूप में 50 से अधिक फिल्मों और टीवी श्रृंखला में काम किया है।

निजी जीवन

मनोज पाहवा का पालन-पोषण दिल्ली में एक पंजाबी परिवार में हुआ था। उन्होंने अभिनेत्री सीमा भार्गव से शादी की है, जो टीवी सीरीज हम लोग, में उनकी सह-कलाकार थीं। अपनी बेटी मनुक्रीति और बेट मयंक के साथ वह वर्सोवा, मुम्बई में रहते हैं।
जोहोर

राजपरिवार व औपचारिक नाम

मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। जोहोर का संवैधनिक अध्यक्ष सुल्तान कहलाता है हालाँकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और जोहोर का नाम "जोहोर दार-उल-ताज़ीम" (جوهر دارالتّعظيم) है, यानि "जोहोर, गरिमा का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और जोहोर राज्य की राजसी राजधानी मुआर है।
मधुकरसाह बुन्देला

राजा मधुकरसाह बुंदेला के पिता प्रतापरुद्र या रुद्रप्रताप ने ओड़छा नगर की नींव डाली। मधुकरसाह ने सत्तारूढ़ होकर आस-पास की छोटी छोटी बस्तियों को अपने अधिकार में कर लिया। स्वाभिमान के कारण इसने मुगल सम्राट् अकबर के विरुद्ध विद्रोह कर दिया। अकबर ने इसके विरुद्ध सादिक खॉ हर्वी और राजा आसकरण को भेजा। युद्ध में परास्त होकर मधुकर ने आत्मसमर्पण कर दिया। जब मालवा का सेनाध्यक्ष शहाबुद्दीन अहमद खाँ मिर्जा कोका के साथ दक्षिण की चढ़ाई पर नियुक्त हुआ, तो इसे भी साथ भेजा गया, किंतु इसने अजीज कोका का साथ नहीं दिया। इसपर शहाबुद्दीन अहमद खाँ ने इसे दंड देना निश्चित किया। बाद में यह पुन: राजा आसकरन की मध्यस्थता से राजी हुआ। लेकिन सेना के पास पहुँचते ही जैसे इसमें फिर से उन्माद आया और यह भाग खड़ा हुआ। इसकी सारी संपत्ति लूट ली गई। किसी प्रकार फिर दरबार में आया और राजकुमार की सेवा में नियुक्त हुआ। 1592 में इसकी मृत्यु हो गई।
शिरीन एबादी

शिरीन एबादी (फ़ारसी: شيرين عبادى जन्म 21 जून 1947) एक ईरानी वकील हैं जो इरान के पूर्व जज, मानव अधिकार कार्यकर्ता रह चुके हैं। उन्हें २००३ में शान्ति के लिए नोबेल पुरस्कार से सम्मानित किया गया।
क़सीम प्रान्त

भूगोल

क़सीम प्रान्त नज्द क्षेत्र का हिस्सा है। ६०० किमी तक चलने वाली वादी अल-रुम्माह इस पूरे क्षेत्र में पश्चिम से पूर्वोत्तर जाकर इस प्रान्त को बांटती है। मदीना के पास शुरू होकर पूर्व में अद-दहना रेगिस्तान के थ़ुऐरत​ टीलों तक विस्तृत रुम्माह वादी यह पूरे अरबी प्रायद्वीप की सबसे लम्बी घाटी है। क़सीम क्षेत्र ६००-७५० मीटर की ऊँचाई पर है नज्द के पठार के अन्य भागों की तरह इसमें पश्चिम से पूर्व की तरफ़ ढलान है। यहाँ का मौसम रेगिस्तानी है जिसमें गर्मियाँ बहुत सूखी और गर्म होती हैं। सर्दियों में कभी-कभी बारिश पड़ती है।

कृषि

क़सीम प्रान्त में कृषि ज़ोर-शोर से चलती है और यह सउदी अरब में अपने खाद्य उत्पादन के लिए मशहूर है। यहाँ गेंहू की कृषि काफ़ी नई है लेकिन इतनी सफल हुई कि उसके कारण सउदी अरब दुसरे देशों को अनाज निर्यात करने लगा। इसके अलावा यहाँ खजूर, अंगूर, नीम्बू, संतरे, अनार, चकोतरे (ग्रेपफ़्रूट) और सब्ज़ियाँ भी पैदा की जाती हैं। प्रान्त की राजधानी बुरैदाह दुनिया का सबसे बड़े खजूर उत्पादकों में से एक है और यहाँ २० से अधिक क़िस्मों के खजूर पैदा होते हैं। हर साल सितम्बर में यहाँ 'खजूर मेला' लगता है जिसमें पूरी फ़ारस की खाड़ी के देशों से लोग खजूर ख़रीदने आते हैं। यहाँ विश्व का सबसे बड़ा ऊँट ख़रीदने-बेचने का बाज़ार भी लगता है। इस प्रान्त के उनैज़ाह शहर में भी एक अलग 'खजूर मेला' आयोजित किया जाता है।

अन्य विवरण

बुरैदाह के बाद उनैज़ाह इस प्रान्त का दूसरा सबसे बड़ा शहर है। पूरे सउदी अरब में सउद राजवंश का राज है लेकिन २०वीं सदी की शुरुआत में जब सउद परिवार सउदी अरब पर अपना राज जमाने की कोशिश कर रहा था तब स्थानीय अल-सुलैम परिवार ने उनसे संधि करी जिसके अंतर्गत आज तक उनैज़ाह में उनका शासन है।
तय्यब जी अब्बास

तय्यब जी अब्बास बंबई के प्रसिद्ध तय्यब जी खानदान में पैदा हुए थे। पहले बड़ौदा में जज रहे, फिर रिटायर होने के बाद कांग्रेस में शामिल हो गए। सन् १९२१ ई० में दाढ़वार फायरिग को जाँच के लिये कांग्रेस कार्यसमिति द्वारा नियुक्त कमेटी के आप अध्यक्ष थे। अप्रैल, १९३० ई० में जो मशहूर डांडीमार्च गांधी जी ने किया था ओर नमक का कानून तोड़ा था, उसमें अब्बास तय्यब जी भी उनके साथ थे और यह तय हुआ कि गाँधी जी की गिरफ्तारी के बाद कांग्रेस की बागडोर आप सँभालेंगें। आपका समूचा परिवार भारतीय राष्ट्र का सेवक रहा है। भारत के राष्ट्रीय मुस्लिम घरानों में तय्यब जी का घराना अग्रणी रहा है।
नेपाल प्रज्ञा प्रतिष्ठान

स्थापना

नेपाल में राष्ट्रीय सांस्कृतिक अकादमी के लिए एक आंदोलन 20 वीं सदी के दौरान शुरू हुआ, राष्ट्रीय आंकड़ों के साथ नेपाली कवि लक्ष्मी प्रसाद देवकोटा ने इसकी स्थापना की पहल की। उनकी पहल पर यह प्रतिष्ठान 1957 में अस्तित्व में आया और इसका नाम पड़ा नेपाल साहित्य कला प्रतिष्ठान (एकेडेमी)। यह बाद में रॉयल नेपाल अकादमी अधिनियम 1974 के पारित होने के बाद नेपाल राजकीय प्रज्ञा प्रतिष्ठान (रॉयल नेपाल अकादमी) के रूप में नामित किया गया। 2008 में एक लोकतांत्रिक संघीय गणराज्य में नेपाल के संक्रमण के बाद नेपाल की संसद द्वारा अधिनियमित नेपाल अकादमी अधिनियम 2007 के प्रावधान के अनुसार इसका नाम नेपाल प्रज्ञा प्रतिष्ठान (नेपाल अकादमी) कर दिया गया।
भाषा, साहित्य, संस्कृति, सामाजिक विज्ञान और दर्शन नेपाल प्रज्ञा प्रतिष्ठान के पाँच महत्वपूर्ण विभाग है।

कार्य

नेपाल प्रज्ञा प्रतिष्ठान ने 'बृहत नेपाली शब्दकोश' का निर्माण किया है।
प्रसंविदा

अपने सर्व सामान्य तथा ऐतिहासिक अर्थ में, प्रसंविदा (covenant) का अर्थ किसी निर्धारित कार्य को करने या न करने की प्रतिज्ञा से है। अंग्रेजी कॉमन ला में, सामान्य संविदा (कॉन्ट्रैक्ट) से यह इस मामले में अलग था कि इस पर मुहर लगी होती थी।
स्वीट पोटेटो फीदरी मोट्टल वाइरस

स्वीट पोटेटो फीदरी मोट्टल वाइरस एक विषाणु है।
तेंदू

तेंदू या अकमोल या स्वर्णाम्र एक पीले, नारंगी या लाल रंग का मीठा फल होता है। इसका अकार ०.५ से ४ इंच तक का गोला होता है। भारत में यह मध्य प्रदेश और उत्तर प्रदेश में, ख़ासकर विन्ध्याचल की पहाड़ियों में, पैदा किया जाता है।

अन्य भाषाओँ में

तेंदू को अंग्रेज़ी में "पर्सिम्मन" (persimmon) कहते हैं और कभी-कभी "डेट-प्लम" (date-plum) भी कहते हैं क्योंकि बहुत से लोगों को इसका स्वाद ख़जूर (अंग्रेज़ी: डेट) और आलू-बुख़ारे (अंग्रेज़ी:प्लम) का मिश्रण लगता है।

पेड़

भारतीय और अमेरिकी तेंदू के पेड़ लगभग १५ मीटर तक उगते हैं। जापानी तेंदू का पेड़ ४-१० मीटर का होता है।
उपशास्त्रीय संगीत

उपशास्त्रीय संगीत में शास्त्रीय संगीत तथा लोक संगीत अथवा शास्त्रीय संगीत और लोकप्रिय संगीत जैसे पश्चिमी या पॉप का मिश्रण होता है। ऐसा संगीत को लोकप्रिय बनाने या विशेष प्रभाव उत्पन्न करने के लिए फ़िल्मों या नाटकों में किया जाता है। लोकगीतों में ध्रुपद, धमार, होली व चैती आदि अनेक विधाएँ हैं जो पहले लोक संगीत की भांति प्रकाश में आए और बाद में उनका शास्त्रीयकरण किया गया। इनके शास्त्रीय रूप का विद्वान पूरी तरह पालन करते हैं, लेकिन आज भी लोक-संगीतकार इनके शास्त्रीय रूप का गंभीरता से पालन किए बिना इन्हें सुंदरता से प्रस्तुत करते हैं। इस प्रकार के मिश्रण को उपशास्त्रीय संगीत कहते हैं।
यूटीसी+०७:२०

यूटीसी+०७:२० UTC+07:20, यूटीसी से सात घंटे २० मिनट आगे का एक समय मंडल है।

उपयोग

यूटीसी+०७:२० का उपयोग दिवालोक बचत समय हेतु सिंगापुर में सन् 1933 और 1941 में हुआ था।  पहली जनवरी 1933 की आधी रात  को सिंगापुर में लोगों ने अपनी घडियाँ २० मिनटा आगे कर लीं और यूटीसी+०७:०० की बजाए यूटीसी+०७:२० का उपयोग करने लगे। यह समय १ सितम्बर १९४१ की आधी रात तक उपयोग में रहा। इसके बाद सिंगापुर में यूटीसी+०७:३० का इस्तेमाल शुरु हो गया।
श्रावण कृष्ण नवमी

श्रावण कृष्ण नवमी भारतीय पंचांग  के अनुसार पांचवे माह की चौबीसवी तिथि है, वर्षान्त में अभी २१६ तिथियाँ अवशिष्ट हैं।
उन्नाव जिला

तहसील

उन्नाव जिले में ६ तहसील हैं: उन्नाव, बांगरमऊ, हसनगंज, सफीपुर, पुरवा और पाटन(बीघापुर)।

राजनीति

उन्नाव लोक सभा सीट से वर्तमान सांसद साक्षी महाराज हैं। उन्नाव लोक सभा क्षेत्र में १९ लाख मतदाता हैं। जिले में ६ विधानसभा क्षेत्र हैं: उन्नाव, पुरवा, भगवन्तनगर, मोहान, सफीपुर और बांगरमऊ।

जनसांख्यिकी

२०११ की जनगणना के अनुसार उन्नाव जिले की जनसँख्या ३,११०,५९५ है जो कि इसे भारत के नगरों में ११२वा स्थान देता है। जिले का घनत्व ६८२ है। जनसँख्या वृद्धि दर २००१-२०११ के दौरान १५.१९% है। लिंगानुपात ९०१ स्त्री प्रति १००० पुरुष है। साक्षरता ६८.२९% है।

भाषा

अवधी, बैसवारी और हिन्दी यहाँ की प्रमुख भाषाएँ हैं।
पाण्डव

पाण्डव महाभारत के मुख्य पात्र हैं। पाण्डव पाँच भाई थे - युधिष्ठिर, भीमसेन, अर्जुन, नकुल तथा सहदेव।

पाण्डवों के माता पिता

पाण्डवों के पिता का नाम पाण्डु था। वे बड़े ही प्रतापी कुरुवंशिय राजा थे! पाण्डु की दो पत्नियाँ थीं - कुन्ती तथा माद्री। युधिष्ठिर, भीम तथा अर्जुन की माता कुन्ती थी और नकुल एवं सहदेव माद्री के पुत्र थे।
हरविलास शारदा

हरबिलास शारदा (1867-1955) एक शिक्षाविद, न्यायधीश, राजनेता एवं समाजसुधारक थे। वे आर्यसमाजी थे। इन्होने सामाजिक क्षेत्र में वैधानिक प्रक्रियाओं के क्रियान्यवन में महत्वपूर्ण भूमिका अदा की। इनके अप्रतिम प्रयासों से ही 'बाल विवाह निरोधक अधिनियम, १९३०' (शारदा ऐक्ट) अस्तित्व में आया।

जीवन परिचय

उनका जन्म ८ जून १८६७ को अजमेर में हुआ। उनके पिता हरनारायण शारदा शासकीय महाविद्यालय, अजमेर में पुस्तकालयाध्यक्ष थे।
ज़ी गौरव पुरस्कार

ज़ी गौरव पुरस्कार भारतीय फ़िल्मों के लिए दिया जाने वाला पुरस्कार है, जो मुख्य रूप से मराठी भाषा में बने फ़िल्मों के लिए है। यह पुरस्कार नेहा राजपाल को 2008 में फ़िल्म फूलनरा मौसम के लिए मिला
सोयुज टीएमए १२

सोयुज टीएमए १२ एक वर्तमान सोयुज अंतरिक्ष मिशन है जो अंतराष्ट्रीय अंतरिक्ष केंद्रकी उडान पर है जिसे सोयुज एफजी रॉकेट द्वारा ११:१६ मिनट यूटीसी पर ८ अप्रैल २००८ को छोडा गया। इसके अंतरिक्ष स्टेशन पर पहुंचने का नियत समय १० अप्रैल २००८ को तय है।.
कॉरिऑलिस प्रभाव

भौतिक विज्ञान में, कॉरिऑलिस प्रभाव किसी घूर्णी निर्देश तंत्र में किसी गतिशील वस्तु में प्रेक्षित विक्षेपन होता है।
फेरेल का नियम : इस नियम के अनुसार, “धरातल पर मुख्य रूप से चलने वाली सभी हवाएं पृथ्वी की गति के कारण उत्तरी गोलार्द्ध में दाहिनी ओर तथा दक्षिणी गोलार्द्ध में बायीं ओर मुड़ जाती हैं।” यह नियम बड़े क्षेत्रों पर चलने वाली स्थायी पवनों, छोटे चक्रवातों और प्रतिचक्रवातों पर लागू होता है। इस नियम का प्रभाव महासागरीय धाराओं, ज्वारीय गतियों, राकेटों, आदि पर भी देखा जाता है।
ख़ोव्द (शहर)

नाम का उच्चारण व अर्थ

'ख़ोव्द' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस शहर का नाम पास से निकलने वाली ख़ोव्द नदी पर पड़ा है।
१९८८ ईसा पूर्व

१९८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राम्या तुलसी

राम्या तुलसी (जन्म 30 जनवरी, 1996) एक बैडमिंटन खिलाड़ी जो PBLमें चेन्नई स्मेशर्स टीम के साथ जुड़ी हैं
।  ये
कोमल कोठारी

कोमल कोठारी  (१९२९ -- २००४) या कोमल  ने लोक कलाओं को संरक्षित करने में अपूर्व योगदान दिया था। उन्होने राजस्थान की लोक कलाओं, लोक संगीत और वाद्यों के संरक्षण, लुप्त हो रही कलाओं की खोज आदि के लिए बोरूंदा में रूपायन संस्था की स्थापना की थी। भारत सरकार द्वारा सन २००४ में उन्हें कला के क्षेत्र में पद्म भूषण से सम्मानित किया गया था।

जीवन परिचय

१९२९ में जोधपुर में जन्मे श्री कोमल कोठारी ने उदयपुर में शिक्षा पाई और १९५३ में अपने पुराने दोस्त विजयदान देथा (जो अब देश के अग्रणी कहानीकारों में गिने जाते हैं) के साथ मिलकर 'प्रेरणा' नामक पत्रिका निकालना शुरू किया। 'प्रेरणा' का मिशन था हर महीने एक नया लोकगीत खोजकर उसे लिपिबद्ध करना। उनके परिवार के राष्ट्रवादी विचारों और कोमल कोठारी के संगीतप्रेम का मिलाजुला परिणाम यह निकला कि उनकी दिलचस्पी १८०० से १९४२ के बीच रचे गए राजस्थानी देशभक्तिमूलक लोकगीतों में बढ़ी। यहीं से उनके जीवन का एक नया अध्याय शुरू हुआ। उन्होंने राजस्थान की मिट्टी में बिखरी अमूल्य संगीत सम्पदा से जितना साक्षात्कार किया उतना वे उसके पाश में बंधते गए।
कई तरह के काम कर चुकने के बाद कोठारी जी १९५८ में अन्ततः राजस्थान संगीत नाटक अकादमी में कार्य करने लगे और अगले चालीस सालों तक उन्होंने एक जुनून की तरह राजस्थान के लोकसंगीत को रेकॉर्ड करने और संरक्षित करने का बीड़ा उठा लिया।
१९५९-६० के दौरान वे कई बार जैसलमेर गए और लांगा तथा मंगणियार गायकों से मिले। बहुत समझाने-बुझाने के बाद वे १९६२ में पहली बार इन लोगों के संगीत को रेकॉर्ड कर पाने में सफल हुए। उन्हीं की मेहनत का फल था कि १९६३ में पहली बार मंगणियार कलाकारों का कोई दल दिल्ली जाकर स्टेज पर अपनी परफ़ॉर्मेन्स दे सका।
१९६४ में श्री कोठारी ने 'रूपायन' नामक संस्था की स्थापना की।
नागा नेशनल काउंसिल

नागा नेशनल कॉउंसिल या नागा राष्ट्रीय परिषद, नागा लोगों का राजनीतिक संगठन था जो 1940 के आरम्भ से 1950 तक सक्रीय था। इसका नेतृत्व अनगामी ज़ापु फिज़ो द्वारा किया गया था। इसका उद्देश्य अगल संप्रभु नागा राज्य की स्थाना था, इसमें ये असफल रहे।
स्टीव टीकोलो

स्टीव टीकोलो कीनिया के राष्ट्रिय क्रिकेट दल का एक सदस्य है।
भारतीय दण्ड संहिता धारा १३

भारतीय दण्ड संहिता की धारा १३ रानी के बारी में है। इस धारा को १९५० के संशोधन में खत्म कर दिया गया।
उद्दालकपुत्र नचिकेता

इनके विषय में एक कथा है कि एक बार उद्दालक ने नचिकेता को नदी के किनारे जाकर कुश, पुष्प, फलादि ले आने को कहा, जिन्हें वे वहाँ भूल आए थे। नचिकेता गए, किंतु वस्तुएँ प्राप्त न होने से खाली लौट आए। उद्दालक ने उन्हें खाली हाथ देख क्रोधित होकर कहा, जा तुझे यम के दर्शन हो। तत्काल नचिकेता का शरीर प्राणहीन होकर गिर पड़ा। उद्दालक विलाप करने लगे। प्रातःकाल होने पर नचिकेता पुनर्जीवित हो उठे और यमलोक के समस्त अनुभव पिता को सुनाने लगे।
जम्हूरियत् अनिती

नामकरण एवं उच्चारण

तुर्कीयाई गणराज्य की गणतंत्रता की शान में बने इस स्मारक को तुर्कीयाई भाषा में जुम्हूरियेत अनिती(Cumhuriyet Anıtı) कहा जाता है। तुर्कियाई में जुम्हूरियेत(Cumhuriyet) का अर्थ होता है गणतंत्रता या गणयाज्य, यह अरबी भाषा से निर्यित शब्द है,(बेहतर जानकारी के लिये, यह भी जाना जा सकता है की उर्दू शब्द व हिन्दी विदेशज शब्द "जम्हूरियत" का मतलब भी यही होता है, ये सारे समस्त्त्रोतीय शब्द हैं) एवं अनिती(Anıtı) का मतलब होता है स्मृती या स्मारक। यहां यह जानना ज़रूरी है की तुर्कीयाई शब्द "Cumhuriyet", जिसे आम तौर पर अंग्रेज़ी] में "क़ुम्हूरियेट" कह कर उच्चारित किया जाएगा, का तुर्कीयाई उच्चारण "जुम्हूरियेत" या "जुम्हूरियत" होता है। हालांकी तुर्कीयाई को अंग्रेज़ी एवं आन्य पश्चिमी युरोपीय भाषाओं की तरह ही रोमन लिपि में ही लिखी जाती है, परंतू अक्षरों का उच्चारण यहां कई जगहों पर अंग्रेज़ी से अलग होती है। अतः इसे जम्हूरियत अनिती कहा जाता है, अर्थात:"गणतंत्रता स्मारक"

इतिहास

कमाल अतातुर्क, जिसे इतिहास में मुस्तफा कमाल पाशा के नाम से भी जाना जाता है, के आदेश से तुर्की के इस्ताम्बुल शहर में तकसीम स्क्वायर नामक स्थान पर इसका निर्माण शुरू किया गया था। आम जनता के सामूहिक आर्थिक सहयोग से लगभग ढाई साल में बनकर तैयार हुए इस स्मारक का उद्घाटन ८ अगस्त १९२८ को डॉ॰ हक्की सिनासी पाशा ने किया था। इसका डिजाइन इटली के विख्यात मूर्तिकार पीट्रो कैनोनिका ने तैयार किया था।
११ मीटर (३६ फुट) ऊँचे इस राष्ट्रीय स्मारक में तुर्की गणराज्य के संस्थापक कमाल पाशा सहित उन सभी सेनानायकों की आदमकद कांस्य मूर्तियाँ लगायी गयी हैं जिन्होंने तुर्की को एक वास्तविक लोकतन्त्र प्रदान किया। तुर्की के राष्ट्रपिता मुस्तफा कमाल पाशा सहित उनके सहायक इस्मत इनोनू एवं फेव्ज़ी कैकमाक की कांस्य मूर्तियाँ भी इस स्मारक में स्थापित हैं। उनके सभी सहयोगियों को उसी वेशभूषा में दर्शाया गया है जिस वेश में वे लोग अपने निजी जीवन में रहा करते थे। ऐसा इसलिये किया गया जिससे स्मारक को देखकर तुर्की के निवासी उनसे प्रेरणा ले सकें। स्मारक में उन सभी राजनेताओं व सेनानायकों की मूर्तियों को देखकर किसी भी पर्यटक के मन में तुर्की का इतिहास जानने की इच्छा स्वाभाविक रूप से जागृत हो उठती है। रात्रि के समय भारी संख्या में लोग इसे देखने जाते हैं। स्मारक चारो ओर से दर्शनीय है। तुर्की का यह राष्ट्रीय स्मारक ही वह जगह है जहाँ राष्ट्रीय अवकाश के दिन सभी सरकारी आयोजन सम्पन्न होते हैं।
वनडियम(II) क्लोराइड

वनडियम (II) क्लोराइड एक अकार्बनिक यौगिक है।
बाहुबल उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बाहुबल उपजिला बांग्लादेश के पूर्वी सीमान्त में स्थित, सिलेट विभाग के हाबीगंज जिले में स्थित है।
उग्रश्रव सौती

उग्रश्रव सौती या उग्रश्रवः पौराणिक काल के भाट थे जिन्होंने महाभारत,भगवत पुराण,हरिवंश, और पद्म पुराण का विमोचन किया था और उनका व्याखान मूलतः नैमिषारण्य में ऋषि-मुनियों के सामने किया था। जब ऋषि वैशम्पायन ने जनमेजय को भरत से लेकर कुरुक्षेत्र युद्ध तक कुरु वंश का सारा वृत्तांत सुनाया, उस समय सौती वहीं मौजूद थे। उन्होंने भी यह महाकाव्य सुना और नैमिषारण्य में जाकर सारे ऋषि समूह, जो शौनक ऋषि के आश्रम में एकत्रित हुये थे, को सुनाया।
करण (नृत्य)

नाट्यशास्त्र में वर्णित १०८ प्रकार की नृत्य-स्थितियों' को करण कहते हैं।

१०८ करणों के नाम

1) तालपुष्पपुटम् 2) Vartitam 3) Valitōrukam 4) Apaviddam 5) Samanakam 6) Līnam 7) Swastikarēchitam 8) Manḍalaswastikam 9) Nikuṭṭakam 10) Ardhanikuṭṭam 11) Kaṭīchinnam 12) Ardharēchitam 13) Vakśaswastikam 14) Unmattam 15) Swastikam 16) Pṛṣṭhaswastikam 17) Dikswastikam 18) Alātam 19) Kaṭīsamam 20) Ākśiptarēchitam 21) Vikśiptākśiptam 22) Ardhaswastikam 23) Añchitam 24) Bhujangatrāsitam 25) Ūrdhvajānu 26) Nikuñchitam 27) Mattalli 28) Ardhamattalli 29) Rēchitanikuṭṭam 30) Pādāpaviddakam 31) Valitam 32) Gūrṇitam 33) Lalitam 34) Daṇḍapakśam 35) Bhujangatrastarēchitam 36) Nūpuram 37) Vaiṣākharēchitam 38) Bhramaram 39) Chaturam 40) Bhujangāñchitam 41) Daṇḍarēchitam 42) Vṛśchikakuṭṭitam 43) Kaṭībhrāntam 44) Latāvṛśchikam 45) Chinnam 46) Vṛśchikarēchitam 47) Vṛśchikam 48) Vyamsitam 49) Pārśvanikuṭṭakam 50) Lalāṭatilakam 51) Krāntam 52) Kuñchitam 53) Chakramaṇḍalam 54) Urōmaṇḍalam 55) Ākśiptam 56) Talavilāsitam 57) Argaḷam 58) Vikṣiptam 59) Āvartam 60) Dōlāpādam 61) Vivṛttam 62) Vinivṛttam 63) Pārśvakrāntam 64) Niṣumbhitam 65) Vidyutbhrāntam 66) Atikrāntam 67) Vivartitakam 68) Gajakrīḍitam 69) Talasamsphoṭitam 70) Garuḍaplutam 71) Gaṇḍasūchī 72) Parīvṛttam 73) Pārśvajānu 74) Gṛdrāvalīnakam 75) Sannatam 76) Sūchī 77) Ardhasūchī 78) Sūchīviddham 79) Apakrāntam 80) Mayūralalitam 81) Sarpitam 82) Danḍapādam 83) Harinaplutam 84) Prēnkōlitam 85) Nitambam 86) Skalitam 87) Karihastam 88) Prasarpitam 89) Simhavikrīḍitam 90) Simhākarṣitam 91) Udvṛttam 92) Upaśṛtam 93) Talasanghaṭṭitam 94) Janitam 95) Avahittakam 96) Nivēśam 97) Ēlakākrīditam 98) Ūrūdvṛttam 99) Madaskalitam 100) Viṣṇukrāntam 101) Sambhrāntam 102) Viśkhambam 102) Udghaṭṭitam 104) Vṛśabhakrīḍitam 105) Lōlitam 106) Nāgāpasarpitam 107) Śakaṭāsyam 108) Gangāvataranam
माघ कृष्ण अष्टमी

माघ कृष्ण अष्टमी भारतीय पंचांग  के अनुसार ग्यारहवें माह की तेइसवी तिथि है, वर्षान्त में अभी ३७ तिथियाँ अवशिष्ट हैं।
तोटुपुऴायार नदी (थोडुपुज़ायार)

तोडुपुज़ायार(തൊടുപുഴയാർ) नदी केरल के मूवाट्टुपुज़ायार नदी के एक शाखा है और करीब ५० की मी दूर है। यह मूलामट्टमं के आसपास के जैसे इलप्पल्ली झर्ना, वागामण, कुडायात्तूर, आदी पाहाडीयों से उद्भव होता है और मूलामट्टमं पावर हाउस से निकलती पानी त्रिवेणी संगमं में तोटुपुऴयार नदी में मिलती है, जिस कारण से साल भर इस नदी पानी से भरा हुआ रहता है। इस नदी तोटुपुज़ातोडुपुज़ा शहर के बीच में से बहती है और मूवाट्टुपुज़ायार नदी में जा मिलती है।
खास बात यह है कि, इस नदी के नाम से ही तोटुपुऴा शहर का नाम भी बन गया। मलयालम ज़ुबान में 'तोटु' मतलब झरना और 'पुज़ा' का मतलब नदी होता है यानी एक झरना नदी के रूप में बदल गया और एक मतलब ऐसा होता है, तोटु मतलब छुकर पुज़ा मतलब नदी यानी नदी को छूकर रहनेवाले एक शहर है तोटुपुऴा (तोडुपुज़ा)
जिला परिषद

कई ग्राम पंचायतों को मिला पंचायत समिति का गठन होता है। इस मंडल या प्रखंड स्तरीय पंचायत भी कह सकते हैं। इसके सदस्यों का चुनाव उस इलाके के सभी पंचायत सदस्य करते हैं। किसी जिले की सभी पंचायत समितियों को मिलाकर जिला परिषद का गठन होता है। जिला परिषद के अधिकांश सदस्यों का चुनाव होता है। जिला परिषद में उस जिले से लोक सभा और विधान सभा के लिए चुने गए सांसद और विधायक तथा जिला स्तर की संस्थाओं के कुछ अधिकारी भी सदस्य के रूप में होते हैं। जिला परिषद का प्रमुख इस परिषद् का राजनीतिक प्रधान होता है।
मनःप्रभावी औषधि

ऐसे रासायनिक पदार्थ जो मुख्यत: केन्द्रीय तंत्रिका तंत्र पर क्रिया करके मस्तिष्क की क्रियापद्धति को बदल देते हैं, मनःप्रभावी औषधि (psychoactive drug) कहे जाते हैं। इनके सेवन के बाद मूड, सोच, चेतना एवं व्यवहार में परिवर्तन देखने को मिलता है। इन पदार्थों को आध्यात्मिक उद्देश्यों के लिये, अपनी चेतना के स्तर को बढ़ाने के लिये, दिमाग बढ़ाने के लिये, या दवा के रूप में लिया जाता है।
तम्बाकू, शराब, अफीम, हिरोइन आदि कुछ मन:प्रभावी औषधियाँ है।
टोमास ट्रांसट्रोमर

टोमास ट्रांसट्रोमर स्वीडन के कवि थे। इन्हें 2011 में साहित्य के नोबेल पुरस्कार से सम्मानित किया गया था।

जीवन परिचय

स्वीडन के कवि टोमास ट्रांसट्रोमर को वर्ष २०११ में साहित्य के नोबल पुरस्कार के लिए चुना गया था।
15 अप्रैल 1931 को स्टॉकहोम में जन्मे ट्रांसटोमर मूलत कवि थे और उनकी प्रारंभिक शिक्षा दीक्षा स्वीडन में ही हुई थी। उन्होंने बाद में स्वीडन यूनिवर्सिटी से ही साइकोलॉजी में ग्रैजुएशन किया था। 13 साल की उम्र से ही कविताएं लिखने वाले टोमास का पहला संग्रह 1954 में प्रकाशित हुआ था।
स्वीडिश भाषा में लिखने वाले ट्रांसट्रोमर की कविताओं का अनुवाद 1997 में रॉबिन फुल्टन ने किया था।
1993 में ट्रांसट्रोमर की जीवनी भी स्वीडिश भाषा में प्रकाशित हुई।

कार्यक्षेत्र

कम से 50 भाषाओं में ट्रांसट्रोएमर की कविताओं का अनुवाद हुआ। उनकी कविताएँ उपमाओं और छवि खीचने के मामले में बहुत समृद्ध होती हैं। वह रोमर्रा की जिंदगी और प्रकृति की तस्वीरें उकेरती हैं।
कवि होने के साथ साथ ट्रांसट्रोएमर एक मनोविज्ञानी भी हैं और उन्होंने अपाहिज, मुजरिमों और नशे के आदी लोगों के साथ काम किया। असल में उन्होंने अपनी बहुत सारी कविताएं इसी दौरान लिखीं। 10 कविता संग्रह प्रकाशित हो जाने के बाद ट्रांसट्रोएमर को 1990 में दिल का दौरा पड़ा जिसके चलते उनकी बात करने की क्षमता पर बुरा असर हुआ।

कृतियाँ

भाषा : स्वीडिश
विधाएँ : कविता, संस्मरण, Klanger och spår (खिड़कियाँ और पत्थर), Sanningsbarriären (सचाई का अवरोधक), Stigar (रास्ते), Den halvfärdiga himlen (अधबना स्वर्ग), Den stora gåtan (बड़ी पहेली)

संस्मरण

Minnena Ser Mig (स्मृतियाँ मुझे ताकती हैं)
विविध=वर्ष २०११ में साहित्य के नोबेल पुरस्कार से सम्मानित

अनुवाद

तोमास त्रांसत्रोमर की कविताओं का अनुवाद हिंदी सहित साठ से अधिक भाषाओं में हो चुका है। अंग्रेजी में अनूदित इनकी कविताओं के पंद्रह संकलन प्रकाशित हुये।

सम्मान

नॉर्डिक पुरस्कार (स्वीडिश एकाडेमी), साहित्य के लिए न्यूस्टैड अंतरराष्ट्रीय पुरस्कार (संयुक्त राज्य अमेरिका), कविता के लिए हॉर्स्ट बीनेक पुरस्कार (जर्मनी), ग्रिफिन कविता पुरस्कार (कनाडा), नोबेल पुरस्कार (साहित्य) आदि